OpenLLM-France/wikimedia huggingface dataset:
# Cometa de les Mussoles

La Cometa de les Mussoles o des Mussoles és una coma que es troba dins el terme municipal de la Vall de Boí, a l'Alta Ribagorça, i dins del Parc Nacional d'Aigüestortes i Estany de Sant Maurici.
El seu nom prové «del basc, mun-tzi-ol-a, cabana de l'aturonament, del massís de turons».
S'estén des de la seva confluència amb les Mussoles cap al Pic Gran del Pessó al sud. Juntament amb la Coma Roia, que des de la seva part mitjana s'estén direcció sud-sud-est cap al Pic Roi, conformen la vall occidental de les dues que formen la Vall de les Mussoles.

## Rutes

La ruta surt del Planell de Sant Esperit resseguint la riba esquerra del Barranc de Llacs, fins a trobar i seguir, cap al sud-est, el Barranc de les Mussoles. Al trobar el punt on desaigua el Barranc de la Cometa de les Mussoles, la ruta ressegueix aquest barranc direcció sud.

## Referències

* ↑ «Toponímia de la Vall de Boí». Arxivat de l'original el 2010-03-17. [Consulta: 25 abril 2011].
* ↑ Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Gau de Hessen-Nassau

El Gau de Hessen-Nassau (Gau Hessen-Nassau), conegut anteriorment com a Gau de Hessen-Nassau del Nord (Gau Hessen-Nassau-Nord) va ser una divisió administrativa de l'Alemanya nazi de 1933 a 1945 a la província prussiana de Hessen-Nassau i a l'Estat Popular de Hessen.
El sistema nazi de Gau (en plural Gaue) va ser establert originalment en una conferència del partit, el 22 de maig de 1926, per tal de millorar l'administració de l'estructura del partit. A partir de 1933, després de la presa de poder nazi, els Gaue va reemplaçar cada vegada més als estats alemanys com a subdivisions administratives a Alemanya.
Al capdavant de cada Gau es va situar un Gauleiter, una posició cada vegada més poderosa, especialment després de l'esclat de la Segona Guerra Mundial, amb poca interferència des de dalt. El Gauleiter local sovint ocupava càrrecs governamentals i de partit, i s'encarregava, entre altres coses, de la propaganda i la vigilància i, a partir de setembre de 1944, el Volkssturm i la defensa de la Gau.
El territori va ser originalment part de la Gau de Hessen. Aquest es va dividir al 1927 creant els gaue de Hessen-Nassau del Nord, Hessen-Nassau del Sud i Hessen-Darmstadt. Al 1933 Hessen-Nassau del Sud i Hessen-Darmstadt es van unir formant el Gau de Hessen-Nassau.
La posició de Gauleiter a Hessen-Nassau ha estat a càrrec de Jakob Sprenger. Sprenger i la seva dona es van suïcidar al Tirol el 8 de maig de 1945, on s'havien amagat.

## Gauleiters
### Gau de Hessen

* 1925-1926: Anton Haselmayer
* 1926-1927: Walter Schultz

### Gau de Hessen-Nassau del Sud

* 1927-1933: Jakob Sprenger

### Gau de Hessen-Darmstadt

* 1927-1931: Friedrich Ringhausen
* 1931-1931: Peter Gmeinder
* 1932-1933: Karl Lenz

### Gau de Hessen-Nassau

* 1933-1945: Jakob Sprenger

## Referències

* 1 2 «Die NS-Gaue» (en alemany). Deutsches Historisches Museum.
* ↑ «The Organization of the Nazi Party & State». The Nizkor Project. Arxivat de l'original el 2016-11-09.
* ↑ «Übersicht der NSDAP-Gaue, der Gauleiter und der Stellvertretenden Gauleiter zwischen 1933 und 1945» (en alemany). Zukunft braucht Erinnerung. Arxivat de l'original el 2017-05-26. [Consulta: 7 març 2018].
* ↑ «Gau Hesse-Nassau» (en alemany).
* ↑ Goeschel, Christian. Suicide in Nazi Germany (en anglès). Oxford: Oxford University Press, 2009. ISBN 9780199532568.

## Enllaços externs

* Llista de Gauleiter
# Eleccions legislatives eslovenes de 1990

Les Eleccions legislatives eslovenes de 1990 es van celebrar el 8 d'abril juntament amb la primera volta de les presidencials a l'encara República Socialista d'Eslovènia. Van esdevenir unes eleccions de transició en el marc del procés d'independència, amb la qual es van convocar les ja primeres eleccions a l'Assemblea Nacional al 1992.

## Resultats

Resultats de les eleccions legislatives eslovenes de 1990 :
| Partit | Partit | Vots | % | Escons |
| | Partit de la Renovació Democràtica (SDP) | 186.928 | 17,28 | 14 / 80 |
| | Aliança de la Joventut Socialista d'Eslovènia (ZSMS) | 156.843 | 14,49 | 12 / 80 |
| | Democristians Eslovens (SKD) | 140.403 | 12,98 | 11 / 80 |
| | Lliga Agrícola Eslovena (SKZ) | 135.808 | 12,55 | 11 / 80 |
| | Unió Democràtica Eslovena (SDZ) | 102.931 | 9,51 | 8 / 80 |
| | Verds d'Eslovènia (Zeleni) | 95.640 | 8,84 | 8 / 80 |
| | Partit Social Democràtic d'Eslovènia (SDSS) | 79.951 | 7,39 | 6 / 80 |
| | Aliança Socialista d'Eslovènia (SSS) | 58.082 | 5,37 | 5 / 80 |
| | Partit liberal (LS) | 38.269 | 3,54 | 3 / 80 |
| | Lliga per la Igualtat Ciutadana | 26.629 | 2,46 | 0 |
| | Llista Verda Cívica | 21.583 | 1,99 | 0 |
| | Partit dels Artesans i Empresaris | 17.021 | 1,57 | 0 |
| | Altres partits | 21.962 | 2,03 | 0 |
| | Minories hongaresa i italiana | Minories hongaresa i italiana | Minories hongaresa i italiana | 2 |
| | Total aliança DEMOS | 554.733 | 51,27 | 44 |
| Vots vàlids | Vots vàlids | 1.082.050 | 87,39 | |
| Vots invàlids | Vots invàlids | 156.139 | 12,61 | |
| Total | Total | 1.238.189 | 100 | 80 |
| Abstenció | Abstenció | | | |
| Inscrits / participació | Inscrits / participació | 1.490.136 | | |

## Referències

* ↑ «The first multiparty elections of 1990 | Government Communication Off…», 05-08-2012. Arxivat de l'original el 2012-08-05. [Consulta: 20 agost 2024].
# Fargesia dracocephala

La Fargesia dracocephala és una espècie de bambú, del gènere Fargesia de la família de les poàcies, ordre de les poals, subclasse Commelinidae, classe Liliopsida, divisió dels magnoliofitins.
L'espècia és nativa de la Xina central. En xinès se l'anomena longtou jianzhu (xinès: 龙头箭竹pinyin: lóngtóujiǎnzhú), amb el significat de Fargesia de Cap de Drac. El nom científic deriva del grec antic, amb el mateix significat. Creix en les zones altes del sud de Gansu, a l'oest de Hubei, en la part sud de Shaanxi i al nord de Sichuan. Aquesta planta és una important font d'alimentació del panda gegant.
Hom comercialitza un bambú amb el mateix nom cultivat a l'oest, però es tracta d'una altra espècie que no s'ha descrit fins fa poc, la Fargesia apicirubens. Per a més confusió, la fargesia dracocephala es ven algunes vegades com a Fargesia rufa, que és una tercera espècie independent.
# Gau de Mecklenburg

El Gau de Mecklenburg (Gau Mecklenburg), anomenat fins al 1937 Gau de Mecklenburg-Lübeck (Gau Mecklenburg-Lübeck), va ser una divisió administrativa de l'Alemanya nazi de 1933 a 1945 als estats lliures de Mecklenburg-Schwerin i Mecklenburg-Strelitz. Abans d'això, de 1925 a 1933, era la subdivisió regional del partit nazi en aquesta zona.
El sistema nazi de Gau (en plural Gaue) va ser establert originalment en una conferència del partit, el 22 de maig de 1926, per tal de millorar l'administració de l'estructura del partit. A partir de 1933, després de la presa de poder nazi, els Gaue va reemplaçar cada vegada més als estats alemanys com a subdivisions administratives a Alemanya.
Al capdavant de cada Gau es va situar un Gauleiter, una posició cada vegada més poderosa, especialment després de l'esclat de la Segona Guerra Mundial, amb poca interferència des de dalt. El Gauleiter local freqüentment ocupava càrrecs governamentals i de partit, i s'encarregava, entre altres coses, de la propaganda i la vigilància i, a partir de setembre de 1944, el Volkssturm i la defensa de la Gau.
La posició de Gauleiter a Main-Francònia va ser ocupada per Friedrich Hildebrandt durant l'existència tota l'existència del Gau, interrompuda només per una suspensió de vuit mesos de 1930 a 1931. Hildebrandt va ser sentenciat a mort per un tribunal militar i executat per crims de guerra el 1948

## Gauleiter

* 1925-1930: Friedrich Hildebrandt
* 1930-1931: Herbert Albrecht
* 1931-1945: Friedrich Hildebrandt

## Referències

* 1 2 «Die NS-Gaue» (en alemany). Deutsches Historisches Museum.
* ↑ «The Organization of the Nazi Party & State». The Nizkor Project. Arxivat de l'original el 2016-11-09.
* ↑ «Übersicht der NSDAP-Gaue, der Gauleiter und der Stellvertretenden Gauleiter zwischen 1933 und 1945» (en alemany). Zukunft braucht Erinnerung. Arxivat de l'original el 2017-05-26. [Consulta: 14 febrer 2018].
* ↑ «Gau Mecklenburg» (en alemany). Arxivat de l'original el 2017-05-23.
* ↑ Hüttenberger, Peter. Die Gauleiter: Studie zum Wandel des Machtgefüges in der NSDAP (en alemany). Stuttgart: Deutsche Verlags-Anstalt, 1969, p. 214.

## Enllaços externs

* Llista de Gauleiters
# Glus

Glus (Γλοῦς) fou un egipci fill de Tamos de Memfis, l'almirall de Cir el Jove. Aquest príncep el va enviar per posar del seu costat a les tropes de mercenaris grecs. Després de la batalla de Cunaxa fou un dels que va anunciar als grecs la mort de Cir. Seguia amb els grecs quan aquestos en la seva retirada van creuar el pont sobre el Tigris.

## Referències

* ↑ Smith, William. «Glus». A: A Dictionary of Greek and Roman Biography and Mythology. Vol. II, p. 277.
# Becada americana

La becada americana (Scolopax minor) és una espècie d'ocell de la família dels escolopàcids (Scolopacidae) que habita boscos, vegetació de ribera i prats humits d'Amèrica del Nord, al sud del Canadà, des del sud de Manitoba fins a Terranova, i cap al sud, per la part oriental dels Estats Units fins a Texas.
# Casper Pedersen

Casper Phillip Pedersen (Copenhaguen, 15 de març de 1996) és un ciclista danès professional des del 2015 i actualment a l'equip Soudal Quick-Step. Combina la carretera amb el ciclisme en pista. En el seu palmarès destaca la victòria a la París-Tours del 2020.

## Palmarès en ruta

* 2017
** Campió d'Europa sub-23 en ruta
** 1r al Gran Premi Horsens
** Vencedor d'una etapa a la Fletxa del sud
** Vencedor d'una etapa a la Volta a Dinamarca
* 2020
** 1r a la París-Tours
* 2023
** 1r a la Figueira Champions Classic

### Resultats a la Volta a Espanya

* 2019. 103è de la classificació general
* 2023. 140è de la classificació general

### Resultats al Tour de França

* 2020. 92è de la classificació general
* 2021. 111è de la classificació general

## Palmarès en pista

* 2014
** Campió del món júnior en Òmnium

### Resultats a la Copa del Món en pista

* 2016-2017
** 1r a Cali, en Persecució per equips

## Referències

* ↑ «Riders | Soudal Quick-Step Pro Cycling Team» (en anglès). Soudal Quick-Step.
* ↑ «Casper Pedersen gana la París-Tours» (en castellà), 11-10-2020. [Consulta: 19 octubre 2020].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Corica laciniata

Corica laciniata és una espècie de peix pertanyent a la família dels clupeids.

## Descripció

* Pot arribar a fer 7 cm de llargària màxima.
* 12-18 radis tous a l'aleta dorsal i 16-27 a l'anal.

## Hàbitat

És un peix d'aigua dolça i salabrosa, pelàgic i de clima tropical (17°N-2°S, 96°E-113°E).

## Distribució geogràfica

Es troba al golf de Tailàndia, Kalimantan i la conca del riu Mekong.

## Observacions

És inofensiu per als humans.

## Referències

* ↑ Francis Buchanan-Hamilton, 1822. An account of the fishes found in the river Ganges and its branches. Edimburg i Londres. Fishes Ganges . i-vii + 1-405.
* ↑ Fowler, H. W., 1935. Zoological results of the third De Schauensee Siamese Expedition, Part VI.--Fishes obtained in 1934. Proceedings of the Academy of Natural Sciences of Philadelphia v. 87: 89-163.
* ↑ The Taxonomicon (anglès)
* 1 2 3 4 FishBase (anglès)
* ↑ Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, 265 p.
* ↑ Whitehead, P.J.P., 1985. FAO Species Catalogue. Vol. 7. Clupeoid fishes of the world (suborder Clupeioidei). An annotated and illustrated catalogue of the herrings, sardines, pilchards, sprats, shads, anchovies and wolf-herrings. Part 1 - Chirocentridae, Clupeidae and Pristigasteridae. FAO Fish. Synop. 125(7/1):1-303.
* ↑ Kottelat, M., 1985. Fresh-water fishes of Kampuchea. Hydrobiologia 121: 249-279.
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi = Ikan air tawar Indonesia Bagian Barat dan Sulawesi. Periplus Editions, Hong Kong. 344 p.
* ↑ Monkolprasit, S., S. Sontirat, S. Vimollohakarn i T. Songsirikul, 1997. Checklist of Fishes in Thailand. Office of Environmental Policy and Planning, Bangkok, Tailàndia. 353 p.
* ↑ Suvatti, C., 1981. Fishes of Thailand. Royal Institute of Thailand, Bangkok. 379 p.

## Bibliografia

* Coppola, S.R., W. Fischer, L. Garibaldi, N. Scialabba i K.E. Carpenter, 1994. SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, FAO. 103 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
* BioLib (anglès)
# Deidamia (desambiguació)

Deidamia (grec antic: Δηϊδάμεια, llatí: Deidàmeia) és el nom de diversos personatges de la mitologia grega i d'altres conceptes anomenats en referència a un d'aquests:
* Deidamia, princesa d'Esciros amb qui Aquil·les tingué el seu fill Neoptòlem
** Deidamia, òpera italiana composta per Georg Friedrich Händel (1740)
** Deidamia (Rasse), òpera composta per François Rasse (1905)
* Deidamia I de l'Epir, filla del rei Eàcides de l'Epir i germana de Pirros
* Deidamia II de l'Epir, darrera reina de l'Epir i darrer membre de la dinastia dels eàcides
* Deidamia també fou el nom d'una filla de Perieres i esposa del rei Testi (Escolis a Apol·loni de Rodes, I 146, 201), d'una filla de Bel·lerofont i esposa d'Evandre, el fill de Sarpèdon (Diodor, V 79.3), altrament anomenada Hipodamia o Laodamia; i també és el nom alternatiu de l'esposa de Pirítous (Plutarc, Teseu, 30.3), normalment anomenada Hipodamia.
* Deidamia, gènere de papallones de la família dels esfíngids
* Deidamia, gènere de plantes de la família de les passifloràcies
# Sor Juana (cràter)

Sor Juana és un cràter d'impacte en el planeta Mercuri de 102 km de diàmetre. Porta el nom de l'escriptora mexicana Juana Inés de la Cruz (1651-1695), i el seu nom va ser aprovat per la Unió Astronòmica Internacional el 1979.

## Referències

* ↑ «Sor Juana». Gazetteer of Planetary Nomenclature. United States Geological Survey, 14-10-2016. [Consulta: 31 maig 2017].

## Vegeu també

* Llista de cràters de Mercuri
# Greatwood

Greatwood és una concentració de població designada pel cens dels Estats Units a l'estat de Texas. Segons el cens del 2000 tenia 6.640 habitants.

## Demografia

Segons el cens del 2000, Greatwood tenia 6.640 habitants, 2.250 habitatges, i 2.034 famílies. La densitat de població era de 659,1 habitants per km².
Dels 2.250 habitatges en un 50,9% hi vivien nens de menys de 18 anys, en un 86,1% hi vivien parelles casades, en un 2,6% dones solteres, i en un 9,6% no eren unitats familiars. En el 7,9% dels habitatges hi vivien persones soles l'1,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,94 i el nombre mitjà de persones que vivien en cada família era de 3,1.
Per edats la població es repartia de la següent manera: un 30,8% tenia menys de 18 anys, un 2,2% entre 18 i 24, un 39,6% entre 25 i 44, un 22,9% de 45 a 60 i un 4,4% 65 anys o més.
L'edat mediana era de 35 anys. Per cada 100 dones de 18 o més anys hi havia 99,3 homes.
La renda mediana per habitatge era de 107.917 $ i la renda mediana per família de 110.818 $. Els homes tenien una renda mediana de 80.260 $ mentre que les dones 49.471 $. La renda per capita de la població era de 45.609 $. Aproximadament el 0,8% de les famílies i el 0,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greatwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Greatwood». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Caspiene

Caspiene fou una regió a l'est d'Armènia poblada pels caspis (kaspioi), a la boca del Kura. Una muntanya de la regió portava el nom de puig Caspi. La mar llavors no es deia mar Càspia sinó mar Aluana o Albana. Quedava fora de les fronteres de l'imperi Persa i tampoc no fou conquerida per Alexandre el Gran. Els caspis ocupaven un districte a l'Albània del Caucas, probablement sense estar sotmesos al rei dels aghuans. Per aquest districte, anomenat Caspiene, els armenis s'hi varen expandir vers el segle ii aC.
Els caspis habitaven també una part de la satrapia de l'Hircània segons Heròdot i Estrabó, però no és segur si fou el seu hàbitat originari o s'hi van traslladar. Els caspis eren molt incivilitzats i s'assemblaven a la gent de Bactriana i Sogdiana.
Correspon probablement a la província armènia de Phaitakaran i a la regió actual de Mughan.
# Fargesia murielae

La Fargesia murielae és una espècie de bambú, del gènere Fargesia de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.
És originari de la Xina.

## Característiques

El Fargesia murielae és un bambú petit que no sobrepassa els 3 metres d'alçària.
Les canyes són fines, les fulles són petites i estilitzades.
Resisteix extraordinàriament bé el fred, fins i tot -26 °C.
# Adwen

Adwen o Adwenna va ser una verge i santa cristiana de Cornualla del segle v. Apareix com a filla de Brychan, rei de Brycheiniog, al sud de Gal·les, en la cornuallesa Vida de Sant Nectan i en la col·lecció de llegendes de Cornualla de Robert Hunt. Estes fonts l'associen amb la fundació de la parròquia d'Advent a Cornualla.
A Cornualla, Adwen era tradicionalment la patrona dels enamorats. La seua festivitat se celebra el 6 de novembre.

## Referències

* ↑ Baring-Gould, S. (Sabine). The lives of the British Saints : the Saints of Wales and Cornwall and such Irish Saints as have dedications i n Britain. London : For the honourable Society of Cymmrodorion by C.J. Clark, 1907-1911.
* ↑ Doble, G. H. (traductor). The Life of Saint Nectan. 1941, reimprés a Bideford, 1964.
* ↑ «Popular Romances of the West of England: Legends of the Saints: St Keyne». [Consulta: 7 novembre 2017].
* ↑ Ellis, P. B. (1992) The Cornish Saints. Penryn: Tor Mark Press, p. 5
# Becada de Nova Guinea

La becada de Nova Guinea (Scolopax rosenbergii) és una espècie d'ocell de la família dels escolopàcids (Scolopacidae) que habita les selves de les muntanyes de Nova Guinea.
# Món sensible

Segons Plató, podem distingir dos mons: el món sensible i el món intel·ligible.
El món sensible és el món al qual tenim accés a través dels sentits. Hi ha dos tipus d'entitats: les ombres i imatges dels objectes, i els objectes físics.
Els objectes físics són canviants pel que qualsevol coneixement sobre ells és relatiu i temporal.
Aquest món no és veritablement real, sinó que és el món de la multiplicitat, del canvi i l'esdevenir. Com diria Heràclit, pura contradicció.
El món sensible és una còpia defectuosa del món intel·ligible.
D'acord amb el símil de la línia, aquest món es correspon amb el no-ser i la ignorància. Les imatges dels objectes materials donen lloc a una representació confusa (imaginació), mentre que els objectes materials donen lloc a una representació més precisa (creença). Ambdues formes pertanyen a l'opinió (doxa) i no constitueixen coneixement veritable.

## Vegeu també

* Mite de la caverna
# Teuillac

Teuillac és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa)

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 465 | 480 | 485 | 705 | 689 | 665 | 716 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Franck Blanc | UMP |

## Referències

* ↑ Toponímia occitana
# Bartomeu Colom (desambiguació)

«Bartomeu Colom» té aquests significats:
# Bartomeu Caldentey Jaume

Bartomeu "Tomeu" Caldentey Jaume (Sineu, 25 d'abril de 1951) va ser un ciclista balear, que va destacar en el ciclisme en pista, especialment en la modalitat darrere moto.
Va guanyar diferents campionats d'Espanya i va quedar segons als Campionat del món de stayer amateur de 1976 i de 1977. En un principi també va guanyar la medalla de bronze als mundials de 1980, però va ser desqualificat per dopatge.

## Palmarès

* 1970
** Campió d'Espanya de Mig fons darrere moto stayer
* 1971
** Campió d'Espanya de Mig fons darrere moto stayer
* 1972
** Campió d'Espanya de Mig fons darrere moto stayer
* 1973
** Campió d'Espanya de puntuació
* 1975
** Campió d'Espanya de persecució per equips
* 1976
** Medalla de plata al campionat de Mig fons darrere moto amateur
** Campió d'Espanya de Mig fons darrere moto stayer
* 1977
** Medalla de plata al campionat de Mig fons darrere moto amateur
* 1978
** Campió d'Espanya de Mig fons darrere moto stayer
** Campió d'Espanya de Mig fons darrere moto comercial
* 1979
** Campió d'Espanya de Mig fons darrere moto stayer
** Campió d'Espanya de Mig fons darrere moto comercial
* 1980
** Campió d'Espanya de Mig fons darrere moto stayer

## Referències

* ↑ Caldentey "Positico" en el Mundial de Besançon
* ↑ Caldentey, descalificado en el Mundial por doping

## Enllaços externs

* Palmarès complet a Ciclistas de Mallorca de Miguel Vidal i Mateo Flaquer
* Fitxa a sitiodeciclismo.net
* Fitxa a cyclebase.nl
# Nagham Nawzat

Nagham Nawzat Hasan (àrab: نغم نوزات حسن, Naḡam Nawzāt Ḥasan) (Bashiqa, Iraq, 1978) és una metgessa iraquiana que va rebre el Premi Internacional Dona Coratge el 2016.
Hasan és un activista iazidita i una ginecòloga nascuda a Bashiqa. Esdevingué notícia el 2014 després de l'ocupació de la ciutat de Sinjar per les forces estatals islàmiques. La població local de Yazidi va ser assassinada i les noies es van convertir en esclaves sexuals. Hasan es va adonar de l'impacte que això tindria i va visitar campaments per assessorar als implicats.
El 29 de març de 2016 va ser reconeguda amb el Premi Internacional Dona Coratge per "promoure la igualtat de gènere, combatre la violència de gènere i ajudar". També va ser guardonada amb una Silver Rose pel seu treball sobre els drets humans el juny de 2014, un premi que atorga l'organització europea Solidar. Després va tornar al seu treball en el Centre de dones supervivents de Dohouk.

## Referències

* 1 2 Meet a Woman who is Changing the World, 13 June 2016, UNFPA.org, Retrieved 11 June 2016
* 1 2 Yezidi woman receives International award, Kurdistan24, Retrieved 10 juliol 2016
* ↑ Biographies of 2016 Award Winners, State.gov, Retrieved 10 juliol 2016
* ↑ Silver Rose awards Arxivat 2016-08-14 a Wayback Machine., Consultat 10 juliol 2016
# Moviment Polític "Socialdemòcrates"

El Moviment Polític "Socialdemòcrates" (Politicesko Dvi?enie "Socialdemokrati") és un partit polític socialdemòcrata de Bulgària. Forma part de la Coalició per Bulgària, una aliança liderada pel Partit Socialista Búlgar. La Coalició va obtenir a les eleccions legislatives búlgares de 2001 el 17,1% dels vots i 48 dels 240 escons de l'Assemblea Nacional. A les eleccions búlgares de 25 de juny de 2005, la Coalició va passar al 33,98% del vot popular i a 82 escons parlamentaris, la primera força política. A les eleccions legislatives búlgares de 2009, però, va obtenir el 17,70% dels vots i 40 dels 240 escons.